Џон Винсент Атанасов - Википедија

# Џон Винсент Атанасов

### Од Википедија, слободна енциклопедија

Џон Винсент Атанасов (John Vincent Atanasoff) (4 октомври,1903 - 15 јуни,1995) е истакнат американски компјутерски инженер, со бугарско и ирско потекло. Познат е по тоа што го дизајнирал и составил првиот електронски, дигитален компјутер, (непрограмабилен).

Џон Винсент Атанасов е роден на 4 октомври 1903, во Хамилтон, Њујорк (држава). Татко му Иван Атанасов емигрира во САД на 13-годишна возраст, станува електроинженер и се жени за учителка по математика. Џон Винсент е првиот од десетте деца од фамилијата. Уште како 9-годишен си игра со логаритамска таблица. Завршува средно училиште за 2 години и се запишува на универзитетот Гејнсвил, Флорида. Таму во 1925 година дипломира електроинженерство. Потоа станува магистер на државниот универзитет во Ајова, и доктор на физичко-математички науки на универзитетот во Висконскин. Започнува работа како асистент по математика и физика на универзитетот во Ајова, кадешто работи до 1945 година. Таму експериментира со електронски ламби. Во декември 1939 заедно со својот студент Клифорд Бери го создава прототипот за ABC (Atanasoff Berry Computer), целосно завршен во 1942. Во 1943 Атанасов се среќава со Џон Мокли и му го покажува компјутерот ABC. Мокли тоа го искористува да го создаде сметачот ЕНИАК (ENIAC). По неколку години судски тужби за повреда на авторски права, во 1973 година, американските судови одлучуваат дека заслугата за првиот електронски компјутер му припаѓа на Атанасов. Нешто пред тоа, во 1970 година, тој е поканет во Бугарија, кадешто му е доделен орденот "Кирил и Методиј" I степен. Дури во 1990 Атанасов се здобива со американско признание за неговиот труд - Националниот медал за наука и технологија, врачен од претседателот Џорџ Буш Сениор. Во 1995 година умира во САД во 91-вата година.

Преземено од "http://mk.wikipedia.org../../../%D1%9F/%D0%BE/%D0%BD/%D0%8F%D0%BE%D0%BD_%D0%92%D0%B8%D0%BD%D1%81%D0%B5%D0%BD%D1%82_%D0%90%D1%82%D0%B0%D0%BD%D0%B0%D1%81%D0%BE%D0%B2_d2ef.html"

Категории: Американски научници | Бугари | Ирци

##### Views

- Статија
- Разговор
- Тековна верзија

##### Пребарај

##### Други јазици

- Български
- Deutsch
- English
- Español
- فارسی
- Lëtzebuergesch
- Polski
- Português